***2022.g. SMILTENES NOVADA SPORTA SVĒTKU***

***N O L I K U M S***

***Mērķis un uzdevums:***

1. *Rosināt Smiltenes novada iedzīvotājus, organizācijas iesaistīties sportiskās aktivitātēs;*
2. *Popularizēt sportu, kā veselību stiprinošu, relaksējošu, emocionālu nodarbi.*

***Vieta un laiks:*** *sporta svētki notiek 2022. gada 27. augustā Launkalnes pagasta “Silmaču” sporta un atpūtas bāzē. Komandu ierašanās līdz plkst. 9:30; Komandu pārstāvju sanāksme un izloze – plkst. 9:45; Sacensību sākums plkst. 10:30*

***Organizatori:*** *Sacensības organizē biedrība “Smiltenes sporta centrs” sadarbībā ar SIA “Mežroze IG”. Sacensību galvenais tiesnesis: Guntars Markss /tel. 26460704/*

***Dalībnieki****: sacensībās aicināti piedalīties Smiltenes novada iedzīvotāji.*

***Programmā:***

1. ***Komandu sporta veidi:***
   1. ***Minifutbols 6:6***
   2. ***Volejbols 4:4***
   3. ***Biatlona stafete***
   4. ***Teniss***
2. ***Individuālie sporta veidi:***
   1. ***Airēšana***
   2. ***Basketbola soda metieni***
   3. ***Tāllēkšana***
   4. ***Augstlēkšana***
   5. ***Lodes grūšana***

***Sporta veidi un to apraksts:***

1. **Minifutbols** – spēles notiek ar 5 laukuma spēlētājiem + vārtsargs; rezervistu skaits neierobežots. Sacensību sistēma un spēļu ilgums tiks noteikts vadoties no pieteikto komandu skaita;
2. **Volejbols** – notiek smilšu volejbola laukumos; komandā uz laukuma divi vīrieši un divas sievietes; rezervē ne vairāk, kā divi spēlētāji. Sacensību sistēma un spēļu ilgums tiks noteikts vadoties no pieteikto komandu skaita. Komandas nodrošina citu spēļu tiesāšanu atbilstoši tiesneša sastādītam spēļu grafikam;
3. **Biatlona stafete -** komandā 2 vīrieši un 2 sievietes. Katrs dalībnieks secīgi veic marķēto distanci (250m) un izpilda šaušanu mērķī (3 mērķu nogāšanai var izmantot 5 patronas). Par katru nesašauto mērķi dalībnieks veic 50m soda apli.
4. **Teniss -** komandā 2 spēlētāji. Sacensība notiek tenisa laukumā. Dalībnieki atrodoties katrs savā laukuma pusē, iezīmētā laukumā viens ar otru veic saspēli sitot tenisa bumbiņu ar tenisa raketi. Bumbiņa katrā laukuma pusē var atsisties ne vairāk, kā vienu reizi; dalībniekam izpildot sitienu jāatrodas iezīmētā laukumā (tenisa laukumā, izņemot to daļu, kur atrodas serves laukums). Uzvar komanda, ar lielāko saspēļu skaitu. Pirms izspēles pāris var veikt 2min iesildīšanos.
5. **Airēšana** – individuāls sporta veids, kurš risinās atsevišķi vīriešu un sieviešu konkurencē un, kur dalībniekam braucot (airējot) ar **“bļodu”** ir jāveic 60m distance. Visiem sacensību dalībniekiem, kuri vēlās piedalīties šajā sacensību veidā sacensību dienā līdz plkst. 12:00 jāveic pieteikšanās pie galvenā tiesneša. Pēc tam dalībnieki tiek salozēti grupās (vadoties no pieteikto dalībnieku skaita - 2 līdz 4 braucēji grupā). Vienas grupas dalībnieki startē vienlaicīgi ar kopējo startu. Tālāk sacensības risinās pēc izslēgšanas principa, kur zaudētāji no turpmākas cīņas izstājas, bet uzvarētāji turpina sacensības līdz galējā uzvarētāja noskaidrošanai. Sacensību norises sākums ir plkst. 15:00 un tās turpinās līdz finālbraucieniem bez pauzēm;
6. **Tāllēkšana –** individuāls sporta veids sešās vecuma un dzimuma grupās: V-16; S-16 (zēni un meitenes, kuri dzimuši 2007.g. un jaunāki); V-27; S-27 (vīrieši un sievietes, kuri dzimuši no 2006 – 1996 gadam); V; S (vīrieši un sievietes, kuri dzimuši 1995g. un vecāki); Katrs dalībnieks sev izdevīgā laikā no plkst. 10:30 – 15:00 tāllēkšanas sektorā, atsperoties no atspēriena dēlīša pēc kārtas izpilda trīs lēcienus tālumā, no kuriem vērtē vienu - tālāko.
7. **Augstlēkšana** - individuāls sporta veids sešās vecuma un dzimuma grupās: V-16; S-16 (zēni un meitenes, kuri dzimuši 2007.g. un jaunāki); V-27; S-27 (vīrieši un sievietes, kuri dzimuši no 2006 – 1996 gadam); V; S (vīrieši un sievietes, kuri dzimuši 1995g. un vecāki); Katrs dalībnieks viena augstuma pārvarēšanai var izmantot 3 mēģinājumus. Latiņas pacelšana uz nākamo augstumu notiek reglamentēti: no plkst. 10:30 – 11:30 no sākuma augstuma 1m – 1,20m; no plkst. 11:30 – 12:30 no 1,25m – 1,40m; no plkst. 12:30 – 13:30 no 1,45m – 1,60m; no plkst. 13:30 - 14;30 no 1,65m uz augšu;
8. **Basketbola soda metieni** – individuāls sporta veids sešās vecuma un dzimuma grupās: V-16; S-16 (zēni un meitenes, kuri dzimuši 2007.g. un jaunāki); V-27; S-27 (vīrieši un sievietes, kuri dzimuši no 2006 – 1996 gadam); V; S (vīrieši un sievietes, kuri dzimuši 1995g. un vecāki); Katrs dalībnieks sev izdevīgā laikā no plkst. 10:30 – 15:00 izpilda 15 basketbola soda metienus grozā;
9. **Lodes grūšana –** individuāls sporta veids sešās vecuma un dzimuma grupās: V-16; S-16 (zēni un meitenes, kuri dzimuši 2007.g. un jaunāki); V-27; S-27 (vīrieši un sievietes, kuri dzimuši no 2006 – 1996 gadam); V; S (vīrieši un sievietes, kuri dzimuši 1995g. un vecāki); Katrs dalībnieks sev izdevīgā laikā no plkst. 10:30 – 15:00 lodes grūšanas sektorā izpilda trīs grūdienus, no kuriem ieskaita vienu – tālāko.

***Pieteikumi:*** *Komandām, kuras startē Minifutbolā un Volejbolā jāveic iepriekšēja pieteikšanās Smiltenes sporta centrā, Gaujas ielā 1, /telefons 26460704; e-pasts: sportacentrs@hotmail.com/ līdz 26.08. plkst. 12.00. Pārējos sporta veidos dalībniekiem iepriekšēja pieteikšanās nav jāveic, viņi piesakās sacensību norises vietā, pie attiecīgā sporta veida tiesnešiem.*

***Apbalvošana****: Pirmo trīs vietu ieguvēji komandu un individuālos veidos tiks apbalvoti ar balvām.*